ציידות השדים של הקיי פופ

ציידות השדים של הקיי פופ (באנגלית: KPop Demon Hunters) הוא סרט הנפשה אמריקאי מוזיקלי מסוגת פנטזיה-פעולה עם אלמנטים קומיים, בבימויים של מגי קאנג וכריס אפלהאנס, על פי תסריט שכתבו יחד עם האנה מקמקן ודניה חימנס, המבוסס על רעיון מקורי של קאנג. הסרט מופק על ידי "סרטי סוני הנפשה" עבור נטפליקס, ואויר על ידי Sony Pictures Imageworks. צוות המדבבים כולל את ארדן צ'ו, אן יו-סאופ, מיי הונג, ג'י-יאונג יו, קים יונג'ין, דניאל דיי קים, קן ג'ונג ולי ביונג-הון.

הסרט עוקב אחר חברות להקת בנות קיי-פופ בדיונית בשם "Huntr/x (בעברית: האנטריקס), שמנהלות חיים כפולים – ככוכבות פופ ביום וציידות שדים בלילה. הן נאלצות להתעמת מול להקת בנים יריבה בשם "Saja Boys" (בעברית: סאג'ה בויז), שחבריה הם למעשה שדים במסווה. עלילת הסרט שואבת השראה התרבות הקוריאנית, תוך שילוב אלמנטים של מיתולוגיה, שדים וקיי-פופ, והוא מתאפיין בסגנון חזותי שמושפע מתאורת מופעים, צילום מוזיקלי, וידאו קליפים, אנימה ודרמות קוריאניות. הפסקול המקורי כולל שירים בביצוע כוכבי הסרט ופסקול מקורי מאת מרסלו זרבוס.

הסרט עלה לשירות "נטפליקס" ב-20 ביוני 2025, וגרסת "שירה בציבור" (Sing-Along) הוקרנה בהפצה קולנועית מוגבלת בת יומיים מ-23 עד 24 באוגוסט 2025. הסרט זכה לשבחי ביקורת על האנימציה, העיצוב, המשחק הקולי, התסריט והמוזיקה שלו, והוגדר כתופעה תרבותית. הוא הפך לסרט המקורי הנצפה ביותר בהיסטוריה של נטפליקס, עם מעל ל-325 מיליון צפיות, וגרסתו הקולנועית הייתה להפצה הרחבה ביותר לסרט מבית נטפליקס – ולראשונה אף הגיעה לראש טבלת שוברי הקופות בארצות הברית, תוך שהיא עקפה את "רצח כתוב היטב: תעלומה יוונית" (2022). גם הפסקול זכה להצלחה רבה, טיפס לראש המצעדים ברחבי העולם, ונכנס להיסטוריה כפסקול הקולנועי הראשון ש-4 שירים מתוכו נכנסו לעשירייה הפותחת של בילבורד הוט 100. סרט המשך נמצא בפיתוח וצפוי לצאת לנטפליקס בשנת 2029.

בטקס פרסי גלובוס הזהב ה-83, הסרט זכה בשני פרסים: סרט האנימציה הטוב ביותר והשיר המקורי הטוב ביותר ("Golden")

 עלילה 
בעבר הרחוק, שדים טרפו בני אדם והאכילו את נשמותיהם לשליטם, גי-מה. שלוש נשים הצליחו להילחם בהם באמצעות שירה וליצור מחסום קסום בשם "הון-מון" (Honmoon). במהלך הדורות, שלישיות חדשות של לוחמות שדים הוכשרו לתחזק את המחסום ולחזקו ל"הון-מון הזהוב", חותם סופי שיגרש את השדים מהעולם האנושי לצמיתות.

בהווה, להקת הקיי-פופ הנשית "האנטריקס" ("Huntr/x") – המורכבת מרומי, מירה וזואי – היא השלישייה החדשה, הפועלת תחת הנחייתה של סלין, ציידת שדים לשעבר שאימצה את רומי כילדה. לאחר סיום סיבוב ההופעות העולמי שלהן, הלהקה משחררת את הסינגל החדש "Golden", אותו הן מתכננות לבצע בפני מעריציהן בשידור חי. רומי מתחילה לאבד את קולה בשל מוצאה השדי – סוד הידוע רק לסלין, שהבטיחה לה כי הפיכת ההון-מון לזהוב תסיר את סימני השדה שלה.

בעולם השדים, גי-מה זועם על כישלונות משרתיו. חמישה שדים, בראשותו של ג'ינו – אדם לשעבר – יוצרים להקת בנים בשם הסאג'ה בויז ("Saja Boys") שמטרתה לגזול את קהל המעריצים של האנטריקס ולערער את המחסום הקסום. בתמורה, גי-מה מבטיח למחוק את זיכרונותיו האנושיים של ג'ינו. במהלך הופעת הבכורה של הלהקה, חברות האנטריקס מגלות את זהותם האמיתית של חברי הסאג'ה בויז. במהלך עימות עם רומי, ג'ינו מבחין בסימניה אך שומר על סודה. בשיחה פרטית, הוא משתף אותה בכך שהוענק לו קול יפה על ידי גי-מה לפני כ-400 שנה, דבר שהוציא את משפחתו מעוני אך הוביל אותו לעולם השדים. מאז הוא נושא באשמה על כך.

לקראת טקס פרסי הפופ, האנטריקס שואפות לחשוף את האמת ויוצרות שיר חדש בשם "Takedown". עם זאת, מירה מתחילה לחשוד ברומי, שמציעה לוותר על השיר בשל השנאה שבו כלפי שדים. רומי, הקרועה בין זהויותיה, מציעה לג'ינו הסכם: אם יסייע להן לנצח בטקס ולחזק את ההון-מון, הוא יוכל להישאר בעולמם. היא מגלה לו שהבושה במוצאה החלישה את קולה, אך הדיאלוג איתו ריפא אותו. ג'ינו, שכבר אינו שומע את קולות גי-מה בזכותה, מסכים לבגוד בלהקתו. אך גי-מה מזמן אותו, מזכיר לו שוויתר על משפחתו למען תהילה, ומאיים עליו בשובם של הקולות המייסרים.

בטקס הפרסים הסאג'ה בויז נעדרים, והאנטריקס עולות לבמה עם השיר "Golden" לאחר שבחרו לגנוז את "Takedown". אך שדים מתחזים מפרידים בין רומי לחברותיה, מתחזים אליהן וגורמים לה לבצע את "Takedown" ולחשוף את סימני השדים שלה. רומי נמלטת ופוגשת במירה וזואי האמיתיות, שחשו נבגדות. ג'ינו מודה שרימה אותה, בעוד גי-מה מטיל כישוף על הקהל ומוביל אותם להופעת שיא שתשבור את ההון-מון ותשחרר אותו.

רומי פונה לסלין ומתחננת שתסיים את חייה, אך סלין מסרבת ורומי עוזבת בזעם. לבסוף, היא מופיעה שוב עם שיר חדש על קבלה עצמית, משחררת את הקהל מהכישוף. הלהקה מתאחדת, נלחמת בשדים, וג'ינו מקריב את עצמו כדי להציל את רומי, מוסר לה את נשמתו המחודשת. הכוח המחודש מאפשר להאנטריקס להביס את גי-מה וליצור הון-מון חדש.

בסיום הסרט, רומי משלימה עם זהותה, מתפייסת עם חברותיה, ושלושתן יוצאות לפגוש את מעריציהן באור יום.

 צוות המדבבים 
+שם הדמות:מדבב/ת באנגליתמדבב/ת בעבריתרומידיבור- ארדן צ'ושירה- Ejaeלורה שופובמירהדיבור- מיי הונגשירה- אודרי נונהג'וי ריגרזואידיבור- ג'י-יאונג יושירה- ריי אמיליה שקדג'ינודיבור- אן יו-סאופשירה- אנדרו צ'וירום קלטרבוביקן ג'ונגיובל בינדרסליןקים יונג'יןאיילת רובינסוןאבידיבור- סונגוון צ'ושירה- נקוויב/נקוואבעומר שטיינברגרומנסדיבור- ג'ואל קים בוסטרשירה- סמויל ליגילן שחףמיסטרידיבור- אלן לישירה- קווין וונדב משיחבייבי סאג'הדני צ'ונגאיתי סלומוןהמרפא האןדניאל דיי קיםגדי לויגי-מהלי ביונג-הוןאסף דגנישדה דיילתמגי קאנג(הידועה גם כן כיוצרת הסרט)טליה ברקאימנחה טקס פרסי איידולתמיר גינזבורגמעריצות מבוגרות של סאג’ה בויסנורית בנאי קורןנינה אמיראורנה כץמעריצים של האנטריקסתומר קאופמןהילה קאופמןגליה קורקטגלי גבעוןשירז אלישעאיתי סלומוןאליעזר וייסאלונה אלכסנדרמייה קדושעדי ברלברוני וכנרזוהר חייםשדיםאורי זלצמן

 הפקה 
 פיתוח 
במרץ 2021 הכריזה "סרטי סוני הנפשה" כי כריס אפלהאנס ומגי קאנג יביימו את הסרט. כתיבת התסריט הופקדה בידיהן של האנה מקמקן ודניה חימנס, בעוד שארון וורנר ומישל ל. מ. וונג נשכרו לשמש כמפיקים. על העיצוב האמנותי והוויזואלי של הסרט הופקדו המעצבות מינג-ג'ו הלן צ'ן ואמי תומפסון.

 ליהוק 
באפריל 2025 פורסם כי ג'י-יאונג יו לוהקה לתפקיד מרכזי בסרט. שאר חברי צוות המדבבים נחשפו בשלהי החודש.

 הנפשה 
כמו במרבית סרטי "סרטי סוני הנפשה", הנפשת הסרט בוצעה על ידי חברת ההנפשה "Sony Pictures Imageworks". העבודה על הנפשת הסרט הושלמה באפריל 2025.

 מוזיקה 
את השירים המקוריים עבור פסקול הסרט כתבו דני צ'ונג, IDO, וינס, KUSH, EJAE, ג'נה אנדרוז, סטיבן קירק, לינדגרן, מארק סוננבליק ודניאל רוחאס. ההפקה המוזיקלית בוצעה על ידי אדי פארק, 24, IDO, DOMINSUK, אנדרוז, קירק, לינדגרן ואיאן אייזנדרת. המלחין מרסלו זרבוס הלחין את הפסקול המקורי. הפסקול יכלול גם את קולותיהם של אודרי נונה, ריי אמי, אנדרו צ'וי, קווין וו, samUIL לי, Neckwav וליאה סלונגה. הסינגל המוביל מתוך הפסקול, "Takedown", צפוי לצאת ביוני 2025 ומבוצע על ידי ג'ונגיון, ג'יהיו וצ'ייאונג מלהקת "טווייס".

הפסקול של הסרט נכנס למקום השמיני במצעד בילבורד 200. זהו הפסקול עם המיקום הגבוה ביותר מאז פסקול הסרט "מרשעת", שבינואר 2025 הגיע למקום השני. זהו הפסקול המצליח ביותר מסרט אנימציה מאז פסקול "ספיידרמן: ברחבי ממדי העכביש" של מטרו בומין, שהגיע למקום החמישי ביולי 2023. שני שירים מהפסקול נכנסו למצעד בילבורד הוט 100: השיר "Your Idol" במקום 77, והשיר "Golden" של במקום 81. פסקול הסרט נכלל במקום הרביעי ברשימת "25 אלבומי הקיי-פופ הטובים ביותר לשנת 2025" של מגזין בילבורד, ומקום 25 במגזין Time Out.

 הפצה 
באפריל 2022 דווח כי "נטפליקס" רשמה את הסרט ברישומי ההפצה שלה. בפברואר 2023 אישר מנכ"ל "סרטי סוני", טום רוטמן, בריאיון ל-"Business Insider" כי הסרט יופץ בשירות הזרמת המדיה. ביוני 2024 פורסם כי הסרט עתיד לעלות לשירות במהלך 2025, ובאפריל 2025, נחשפה תאריך ההפצה המדויק – 20 ביוני 2025.

 ביקורות 
ב-"הארץ" כתב אורון שמיר כי הסרט הוא חוויה צבעונית ממסטלת שקל להתמסר אליה.

בעין הדג כתב יצחק בארי שהסרט מהווה משל לתרבות הפופ בכללותה, "זה שזה קליט, קופצני וצבעוני לא אומר שזה חסר ערך".

ב-וואלה תרבות כתבה נעמה רק שהסרט איננו ניסיון זול לנצל את הז'אנר, כפי שניתן לחשוב, אלא סרט מלא רגש ומושקע למדי.

באתר Rotten Tomatoes אחוז הביקורות החיוביות על הסרט שניתנו בידי המבקרים הוא 94%.KPop Demon Hunters | Rotten Tomatoes

באתר IMDb הדירוג הממוצע שניתן לסרט הוא 7.5/10.

ב-Metacritic דירוג המבקרים בסרט עומד על 77%.

 פרסים ומועמדויות 
פרסתאריךקטגוריהעבורתוצאהמקורפרס המוזיקה במדיה של הוליווד19 בנובמבר 2025השיר הטוב ביותר – סרט אנימציה"Golden"השיר הטוב ביותר – ביצוע על המסך (סרט)פרס MAMA29 בנובמבר 2025שיר השנהשיר הפסקול הטוב ביותר"Soda Pop"פרס איגוד מבקרי הקולנוע האמריקאי4 בינואר 2026השיר הטוב ביותר"Golden"סרט האנימציה הטוב ביותר"ציידות השדים של הקיי פופ"פרס גלובוס הזהב11 בינואר 2026השיר הטוב ביותרGoldenהסרט הטוב ביותר- הנפשה"ציידות השדים של הקיי פופ"פרס אנני21 בפברואר 2025הסרט הטוב ביותר"ציידות השדים של הקיי פופ"Annie Awards - Nominationsהאפקטים הטובים ביותרפיליפו מקארי, ניקולה פיניזו, סימון קורבקס, נאוקי קאטו, דניאל לה-קפלההנפשת הדמויות הטובה ביותררייסוק פירויהעיצוב הדמויות הטוב ביותרסקוט ווטנייב, אמי תומפסוןהבימוי הטוב ביותרמאגי קאנג, כריס אפלהאנסהפסקול הטוב ביותרצוות מוזיקת הסרטעיצוב ההפקה הטוב ביותרהלן צ'ן, דייב בלייך, וונדל דלית, סקוט ווטנייב,  סליין קיםהדיבוב הטוב ביותרארדן צ'ו (מגלמת את רומי)התסריט הטוב ביותרמאגי קאנג, כריס אפלהאנס, דניה ג'ימנז, האנה מקמקןהעריכה הטובה ביותרצוות העריכה של הסרט
קישורים חיצוניים




הערות שוליים

קטגוריה:זוכי פרס איגוד מבקרי הקולנוע האמריקאי לסרט האנימציה הטוב ביותר
קטגוריה:זוכי פרס אנני - סרטים
קטגוריה:זוכי פרס גלובוס הזהב לסרט אנימציה הטוב ביותר
קטגוריה:סרטי אנימציה של נטפליקס
קטגוריה:סרטי הנפשה אמריקאיים
קטגוריה:סרטי הנפשה מוזיקליים
קטגוריה:סרטי סוני הנפשה: סרטים
קטגוריה:סרטי פנטזיה אמריקאיים
קטגוריה:סרטי פעולה אמריקאיים
קטגוריה:סרטים מוזיקליים אמריקאיים
קטגוריה:קיי-פופ